
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 8 


31 Ιανουάριου 1997 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Σύσταση Ειδικής Υπηρεσίας Δημοσίων Έργων για τη 
μελέτη και κατασκευή των έργων Αεροδρομίων 
(ΕΥΔΕ ΑΕΡΟΔΡΟΜΙΩΝ) . 1 

ΑΠΟΦΑΣΕΙΣ 

Δημοσίευση στην Εφημερίδα της Κυβερνήσεως απο- 
φάσεως της Ολομέλειας της Βουλής «για ανανέωση 
των φορητών προσωπικών υπολογιστών προς κά¬ 
λυψη των αναγκών της Βουλής κατά τη θ' Βουλευ¬ 
τική Περίοδο . 2 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Καθορισμός ανωτάτου συνολικού ποσού εγγυήσεων 
του Ελληνικού Δημοσίου, που είναι δυνατόν να 
παρασχεθούν εντός του οικονομικού έτους 
1997 . 3 


ΠΡΟΕΔΡ ΙΚΑ ΔΙΑΤΑΓ ΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 10 
Σύσταση Ειδικής Υπηρεσίας Δημοσίων Έργων για τη με¬ 
λέτη και κατασκευή των έργων Αεροδρομίων (ΕΥΔΕ 

ΑΕΡΟΔΡΟΜΙΩΝ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 του Ν. 679/1977 (ΦΕΚ Α' 
245/1977), όπως αυτές τροποποιήθηκαν και συμπληρώ¬ 
θηκαν με το άρθρο 23 του Ν. 1418/1984 (ΦΕΚ Α 23). 

2. Τις διατάξεις του άρθρου 29Α του Ν. 1558/1985, 
όπως προστέθηκε με το άρθρο 27 του Ν. 2081/1992 
(ΦΕΚ Α' 154). 

3. Τις διατάξεις του άρθρου 8 του Ν. 679/1977, όπως 
τροποποιήθηκαν και συμπληρώθηκαν με το άρθρο 5 του 
Ν. 2229/1994 (ΦΕΚ Α’ 138). 

4. Τη γνωμοδότηση αριθμ. 596/1996 του Συμβουλίου 


της Επικράτειας, μετά από πρόταση του Υπουργού Περι¬ 
βάλλοντος, Χωροταξίας και Δημοσίων Έργων, αποφασί¬ 
ζουμε: 

Αρθρο 1 

1. Συνιστάται προσωρινά Ειδική Υπηρεσία Δημοσίων 
Εργων με τίτλο «Ειδική Υπηρεσία Δημοσίων Έργων μελέ¬ 
της και κατασκευής έργων Αεροδρομίων» (ΕΥΔΕ ΑΕΡΟ¬ 
ΔΡΟΜΙΩΝ) και με αρμοδιότητα την εποπτεία, την επί¬ 
βλεψη και τον άμεσο έλεγχο της μελέτης και κατασκευής 
των έργων των Αεροδρομίων της χώρας κατά περιφέρεια, 
ως ακολούθως: 

1. ΠΕΡΙΦΕΡΕΙΑ ΑΤΤΙΚΗΣ 
Α/Δ ΚΥΘΗΡΩΝ 

2. ΠΕΡΙΦΕΡΕΙΑ ΑΝΑΤ. ΜΑΚΕΔΟΝΙΑΣ-ΘΡΑΚΗΣ 
Α/Δ ΚΑΒΑΛΑΣ 

3. ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ 
Α/Α ΘΕΣΣΑΛΟΝΙΚΗΣ 

4. ΠΕΡΙΦΕΡΕΙΑ ΔΥΤΙΚΗΣ ΜΑΚΕΔΟΝΙΑΣ 
Α/Δ ΚΑΣΤΟΡΙΑΣ 

5. ΠΕΡΙΦΕΡΕΙΑ ΔΥΤΙΚΗΣ ΕΛΛΑΔΟΣ 
α) Α/Δ ΠΡΕΒΕΖΑΣ 

β) Α/Δ ΑΡΑΞΟΥ 

6. ΠΕΡΙΦΕΡΕΙΑ ΘΕΣΣΑΛΙΑΣ 
α) Α/Δ ΣΚΙΑΘΟΥ 

β) Α/Δ Ν. ΑΓΧΙΑΛΟΥ 

7. ΠΕΡΙΦΕΡΕΙΑ ΚΡΗΤΗΣ 
α) Α/Δ ΗΡΑΚΛΕΙΟΥ 

β) Α/Δ ΣΗΤΕΙΑΣ 

8. ΠΕΡΙΦΕΡΕΙΑ ΒΟΡΕΙΟΥ ΑΙΓΑΙΟΥ 
α) Α/Δ ΜΥΤΙΛΗΝΗΣ 

β) Α/Δ ΛΗΜΝΟΥ 
γ) Α/Δ ΧΙΟΥ 
δ) Α/Δ ΣΑΜΟΥ 
ε) Α/Δ ΙΚΑΡΙΑΣ 

9. ΠΕΡΙΦΕΡΕΙΑ ΝΟΤΙΟΥ ΑΙΓΑΙΟΥ 
α) Α/Δ ΡΟΔΟΥ 

β) Α/Δ ΚΩ 
γ) Α/Δ ΜΥΚΟΝΟΥ 
δ) Α/Δ ΣΑΝΤΟΡΙΝΗΣ 
ε) Α/Δ ΣΥΡΟΥ 








26 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


στ) Α/Δ ΠΑΡΟΥ 

ζ) Α/Δ ΝΑΞΟΥ 

η) Α/Δ ΜΗΛΟΥ 

θ) Α/Δ ΑΣΤΥΠΑΛΑΙΑΣ 

ι) Α/Δ ΚΑΣΟΥ 

ία) Α/Δ ΚΑΣΤΕΛΟΡΙΖΟΥ 

ιβ) Α/Δ ΛΕΡΟΥ 

ιγ) Α/Δ ΚΑΛΥΜΝΟΥ 

10. ΠΕΡΙΦΕΡΕΙΑ ΙΟΝΙΩΝ ΝΗΣΩΝ 

α) Α/Δ ΚΕΡΚΥΡΑΣ 

β) Α/Δ ΖΑΚΥΝΘΟΥ 

2. Η ΕΥΔΕ ΑΕΡΟΔΡΟΜΙΩΝ ασκεί τις αρμοδιότητες της 
Διευθύνουσας Υπηρεσίας και της Προϊσταμένης Αρχής, 
σύμφωνα με τις διατάξεις που ισχύουν για την εκτέλεση 
των δημοσίων έργων. 

Για την άσκηση των αρμοδιοτήτων της Προϊσταμένης 
Αρχής επιφυλάσσονται οι διατάξεις του άρθρου 29 του Ν. 
1558/1985 (ΦΕΚ Α' 137). 

3. Έδρα της ΕΥΔΕ ΑΕΡΟΔΡΟΜΙΩΝ ορίζεται η Αθήνα 
και η διάρκεια της λειτουργίας της ορίζεται οκταετής. 

Άρθρο 2 

Γ ια την άσκηση των αρμοδιοτήτων της Προϊσταμένης 
Αρχής συνιστώνται τα εξής τμήματα: 
α) Τμήμα Μελετών και Προγράμματος. 

Στην αρμοδιότητα του τμήματος αυτού ανήκει η αξιολό¬ 
γηση του βαθμού πληρότητας των μελετών των έργων, η 
επισήμανση προς την ΥΠΑ των αναγκών συμπλήρωσης 
των μελετών, καθώς και η προετοιμασία των έργων για δη- 
μοπράτηση. Η εκπόνηση των Μελετών και η ιεράρχισή 
τους ανήκουν στην αρμοδιότητα της ΥΠΑ και του Υπουρ¬ 
γείου Μεταφορών και Επικοινωνιών. 

Στο ίδιο τμήμα ανήκει επίσης η μέριμνα για την κατάρ¬ 
τιση και εφαρμογή των ετήσιων και μακροπρόθεσμων 
προγραμμάτων έργων των Α/Δ αυτών, καθώς και η συγκέ¬ 
ντρωση στοιχείων, η παρακολούθηση της πορείας εκτέλε¬ 
σης των προγραμμάτων, οι απαιτούμενες ενέργειες για 
την εξασφάλιση της χρηματοδότησης και κάθε άλλη σχε¬ 
τική ενέργεια. 

β) Τμήμα κατασκευών, με αρμοδιότητα για όλα τα θέ¬ 
ματα που αφορούν την εποπτεία και τον έλεγχο της κατα¬ 
σκευής των έργων. 

γ) Τμήμα Διοικητικού - Οικονομικού, με αρμοδιότητα για 
όλα τα διοικητικά και οικονομικά θέματα της ΕΥΔΕ ΑΕΡΟ¬ 
ΔΡΟΜΙΩΝ. 

Άρθρο 3 

1. Για την άσκηση των αρμοδιοτήτων της Διευθύνουσας 
Υπηρεσίας στα έργα της ΕΥΔΕ Αεροδρομίων συνιστώνται 
Τμήματα Κατασκευής Έργων, ως ακολούθως: 

α. Τμήμα Κατασκευής Έργων Α/Δ Θεσσαλονίκης, Α/Δ 
Καστοριάς, με έδρα τη Θεσσαλονίκη. 

β. Τμήμα Κατασκευής Έργων Α/Δ Καβάλας, με έδρα 
την Καβάλα 

γ. Τμήμα Κατασκευής Έργων Α/Δ Πρέβεζας, με έδρα 
την Πρέβεζα. 

δ. Τμήμα Κατασκευής Έργων Α/Δ Αράξου, Α/Δ Ζακύν¬ 
θου, με έδρα την Πάτρα. 

ε. Τμήμα Κατασκευής Έργων Α/Δ Αγχιάλου, Α/Δ Σκιά¬ 
θου, με έδρα το Βόλο. 


στ. Τμήμα Κατασκευής Έργων Α/Δ Κέρκυρας, με έδρα 
την Κέρκυρα. 

ζ. Τμήμα Κατασκευής Έργων Α/Δ Ηράκλειου, Α/Δ Ση- 
τείας, με έδρα το Ηράκλειο. 

η. Τμήμα Κατασκευής Έργων Α/Δ Μυτιλήνης, Α/Δ Λή¬ 
μνου, Α/Δ Χίου, με έδρα τη Μυτιλήνη. 

θ. Τμήμα Κατασκευής Έργων Α/Δ Σάμου, Α/Δ Ικαρίας, 
με έδρα τη Σάμο. 

ι. Τμήμα Κατασκευής Α/Δ Ρόδου, Α/Δ Κω, Α/Δ Αστυπά¬ 
λαιας, Α/Δ Κάσου, Α/Δ Καστελόριζου, Α/Δ Λέρου, Α/Δ 
Κάλυμνου, με έδρα τη Ρόδο. 

ια. Τμήμα Κατασκευής Έργων Α/Δ Σύρου, Α/Δ Μυκό- 
νου, με έδρα τη Σύρο. 

ιβ. Τ μήμα Κατασκευής Έργων Α/Δ Πάρου, Α/Δ Νάξου, 
με έδρα την Πάρο. 

ιγ. Τμήμα Κατασκευής Έργων Α/Δ Μήλου, με έδρα τη 
Μήλο 

ιδ. Τμή μα Κατασκευής Έργων Α/Δ Σαντορίνης, με έδρα 
τη Σαντορίνη 

ιε. Τμήμα Κατασκευής Έργων Α/Δ Κυθήρων, με έδρα 
τα Κύθηρα. 

2. Με απόφαση του Προϊσταμένου της ΕΥΔΕ μπορεί να 
ανατίθεται συγκεκριμένο τμήμα των έργων στην αρμοδιό¬ 
τητα άλλης Διευθύνουσας Υπηρεσίας από τις ανωτέρω, 
από αυτή στην οποία ανήκει, εφόσον με την ανάθεση αυτή 
καθίσταται ευχερέστερη η διοίκηση και επίβλεψη του τμή¬ 
ματος αυτού. 

3. Για την υποβοήθηση των υπηρεσιών της ΕΥΔΕ στο 
σχεδίασμά μελέτης, έλεγχο μελέτης, διοίκηση και επί¬ 
βλεψη των έργων είναι δυνατή η ανάθεση καθηκόντων 
συμβούλου σύμφωνα με τις διατάξεις της παρ. 4 του άρ¬ 
θρου 8 του Ν. 679/77 που προστέθηκε με την παρ. 3 του 
άρθρου 5 του Ν. 2229/94. 

Αρθρο 4 

1. Της ΕΥΔΕ και των Τμημάτων και γραφείων Μελετών 
και Κατασκευών προΐστανται υπάλληλοι ΠΕ Πολιτικοί Μη¬ 
χανικοί, Αρχιτέκτονες Μηχανικοί και Αγρονόμοι Τοπογρά¬ 
φοι Μηχανικοί και του Τμήματος Διοικητικού - Οικονομι¬ 
κού προΐστανται υπάλληλοι ΠΕ των Σχολών που προβλέ- 
πονται να πληρούν θέσεις του αντίστοιχου κλάδου μονί¬ 
μου προσωπικού της Γ ενικής Γ ραμματε'ιας Δημοσίων Έρ¬ 
γων. 

Ο ορισμός των ανωτέρω προϊσταμένων γίνεται είτε με 
τις εκάστοτε ισχύουσες γενικές διατάξεις, είτε με τις δια¬ 
τάξεις της παραγρ. 4 του άρθρου 8 του Ν. 679/1977, που 
προστέθηκε με την παρ. 3 του άρθρου 5 του Ν. 2229/ 
1994. 

2. Ο Προϊστάμενος της ΕΥΔΕ ή ο αναπληρωτής του 
συμμετέχει στα αρμόδια Τμήματα του Συμβουλίου Δημο¬ 
σίων Έργων, Κατασκευών και Μελετών και στην Επιτροπή 
ανάθεσης μελετών, ως εισηγητής, χωρίς ψήφο για θέματα 
σχετικά με τις αρμοδιότητες της ΕΥΔΕ. 

3. Τον Προϊστάμενο της ΕΥΔΕ απουσιάζοντα ή κωλυό¬ 
μενο αναπληρώνει ο Προϊστάμενος του Τμήματος Κατα¬ 
σκευών. 

Άρθρο 5 

Η στελέχωση της ΕΥΔΕ γίνεται με μονίμους ή με σύμ¬ 
βαση υπαλλήλους που υπηρετούν στις Υπηρεσίες της Γ ε¬ 
νικής Γραμματείας Δημοσίων Έργων με αποσπάσεις 

υπαλλήλων από άλλους φορείς του Δημοσίου τομέα που 
σχετίζονται με την κατασκευή ή τη χρήση των έργων, με 
προσλήψεις προσωπικού με σύμβαση ιδιωτικού δικαίου 
ορισμένου χρόνου και ειδικού επιστημονικού προσωπικού 
σύμφωνα με τις διατάξεις της παραγρ. 4 του άρθρου 8 του 
Ν. 679/1977, που προστέθηκε με την παρ. 3 του άρθρου 
5 του Ν. 2229/1994. 

Άρθρο 6 

Οι αρμοδιότητες που έχουν ανατεθεί μέχρι σήμερα σε 
άλλες υπηρεσίες της Γενικής Γραμματείας Δημοσίων Έρ¬ 
γων του ΥΠΕΧΩΔΕ και αφορούν την εκτέλεση (μελέτη - 
κατασκευή) των έργων των ανωτέρω Αεροδρομίων 
ασκούνται από την ΕΥΔΕ μέσα σε τρεις μήνες από τη δη¬ 
μοσίευση του παρόντος διατάγματος στην Εφημερίδα της 
Κυβερνήσεως. 

Άρθρο 7 

Η ισχύς του διατάγματος αυτού αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 21 Ιανουάριου 1997 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΝΣΤΑΝΤΙΝΟΣ ΛΑΛΙΩΤΚΣ 
-♦- 

ΑΠΟΦΑΣΕΙ Σ 

( 2 ) 

Δημοσίευση στην Εφημερίδα της Κυβερνήσεως αποφά- 
σεως της Ολομέλειας της Βουλής «για ανανέωση των 
φορητών προσωπικών υπολογιστών προς κάλυψη των 
αναγκών της Βουλής κατά τη θ' Βουλευτική Πε¬ 
ρίοδο. 

Ο ΠΡΟΕΔΡΟΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 του Συντάγματος. 

2. Την κατά την ΞΒ' συνεδρίαση της 21ης Ιανουάριου 
1997 ομόφωνη απόφαση της Ολομέλειας της Βουλής των 
Ελλήνων. 

3. Το άρθρο 150 του Κανονισμού της Βουλής (Μέρος Β' 
- Προσωπικό), παραγγέλουμε: 

Τη δημοσίευση στην Εφημερίδα της Κυβερνήσεως της 
αποφάσεως αυτής, που έχει ως εξής: 

ΑΠΟΦΑΣΗ 

ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 
Η ΒΟΥΛΗ ΤΩΝ ΕΛΛΗΝΩΝ 
Έχοντας υπόψη: 

1. Τα άρθρα 63 παρ. 1 και 65 του Συντάγματος. 

2. Την κατά Μθ' Συνεδρίαση της 27.1.94 ομόφωνη 
απόφαση της Βουλής των Ελλήνων. 

3. Την ανάγκη εφοδιασμού των νεοεκλεγέντων βουλευ¬ 
τών με προσωπικούς ηλεκτρονικούς υπολογιστές σε συν¬ 


δυασμό με την ανάγκη εναρμόνισης των υπαρχόντων 
τοιούτων προς τη σύγχρονη τεχνολογία. 

4. Την ομόφωνη απόφαση της Διάσκεψης των Προέ¬ 
δρων 

που λήφθηκε στη συνεδρίαση της 14.1.1997. 

5. Τις διατάξεις του Ν. 1180/1981 (ΦΕΚ 188 Α7 
20.7.81) κατά τις οποίες οι έλληνες ευρωβουλευτές 
έχουν τα ίδια δικαιώματα με τους βουλευτές του Εθνικού 
Κοινοβουλίου, αποφασίζει: 

1. Εξουσιοδοτεί τον Πρόεδρο της Βουλής να προβεί 
στην προμήθεια, με δημόσιο διαγωνισμό, αναλόγου αριθ¬ 
μού φορητών ηλεκτρονικών υπολογιστών (Ρ/Ο) καθώς και 
του συμπληρωματικού εξοπλισμού αυτών (εκτυπωτών, 
προγραμμάτων κ.λπ.), προς κάλυψη των αναγκών της 
Βουλής κατά τη θ' Βουλευτική Περίοδο. Οι εν λόγω προ¬ 
σωπικοί ηλεκτρονικοί υπολογιστές θα είναι σύγχρονης τε¬ 
χνολογίας οι δε τεχνικές προδιαγραφές θα καθορισθούν 
με την προκήρυξη του σχετικού δημοσίου διαγωνισμού. 
Συγχρόνου επίσης τεχνολογίας θα είναι και ο συμπληρω¬ 
ματικός εξοπλισμός, η προμήθεια του οποίου μπορεί να 
γίνει με την ίδια ή άλλη προκήρυξη. Οι παραπάνω Ρ/Ο και 
εξοπλισμός θα ανήκουν στην κυριότητα της Βουλής και θα 
παραδοθοϋν στους κατά περίπτωση δικαιούχους κατά 
χρήση εφόσον προηγουμένως επιστρέψουν τον μέχρι σή¬ 
μερα εις χεϊρας των, επίσης κατά χρήση, παρελθούσης τε¬ 
χνολογίας εξοπλισμό. 

2 . Εγκρίνει τη μεταβίβαση κατά κυριότητα Η/Υ και φο¬ 
ρητών εκτυπωτών σε όσους από τους βουλευτές δεν επα- 
νεξελέγησαν και δεν τους επιστρέψουν, ως οφείλουν δη¬ 
λώσουν εγγράφως ότι επιθυμούν να εξαγοράσουν κατά 
κυριότητα τον εξοπλισμό που είχαν παραλάβει από τη 
Βουλή κατά χρήση, λόγω της τότε βουλευτικής τους ιδιό¬ 
τητας, επί τη καταβολή από αυτούς στο Ειδικό Λογιστήριο 
της Βουλής, αναλόγου τιμήματος, που θα καθορισθεί με 
απόφαση του Προέδρου της Βουλής, με βάση την αρχική 
αξία προμήθειας αφαιρουμένου του κόστους απόσβεσης. 
Με το ίδιο τίμημα μπορούν να εξαγοράσουν το φορητό 
Η/Υ ή και τον εκτυπωτή και όσοι από τους εν ενεργεία 
βουλευτές δηλώσουν εγγράφως ότι το επιθυμούν. 

Τα έσοδα εκ της εν λόγω μεταβίβασης θα περιέλθουν 
στο Ταμείο Αρωγής των Υπαλλήλων της Βουλής με ανά¬ 
λογη εφαρμογή της παρ. 4 του άρθρου 131 του Κανονι¬ 
σμού της Βουλής (Μέρος Β’ - Προσωπικό). 

3. Οι όροι του διαγωνισμού, ο αριθμός των Ρ/Ο και εξο¬ 
πλισμού, οι υπηρεσίες και οι κατηγορίες των δικαιουμένων 
προσώπων, περιλαμβανόμενων βουλευτών και ευρωβου¬ 
λευτών, καθώς και τα της διαθέσεωςτου επιστρεφομένου 
εξοπλισμού και γενικώς κάθε αναγκαία λεπτομέρεια για 
την εφαρμογή της παρούσης μπορούν να ρυθμίζονται με 
αποφάσεις του Προέδρου της Βουλής που εξουσιοδοτεί¬ 
ται ειδικά προς τούτο. 

4. Η σχετική δαπάνη προμήθειας θα βαρύνει τον Προϋ¬ 
πολογισμό της Βουλής. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 27 Ιανουάριου 1997 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΑΑ ΜΑΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΡΑΞΕΙΣ ΥΠΟΥΡ ΓΙΚΟΥ ΣΥΜΒΟΥΛΙΟΥ 

(3) 

Πράξη 9 της 24 Ιανουάριου 1997 
Καθορισμός ανωτάτου συνολικού ποσού εγγυήσεων του 
Ελληνικού Δημοσίου, που είναι δυνατόν να παρασχε¬ 
θούν εντός του οικονομικού έτους 1997. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 3 παρ. 1 του Ν. 2322/1995 
«Παροχή της εγγύησης του Ελληνικού Δημοσίου για τη χο¬ 
ρήγηση δανείων και πιστώσεων και άλλες διατάξεις» (ΦΕΚ 
143/12.7.1995, τεύχος Α ). 

β. Την κοινή εισήγηση του Υπουργού Εθνικής Οικονο¬ 
μίας και Οικονομικών, η οποία διαβιβάσθηκε με το αριθμ. 
2003981/589/21.1.1997 έγγραφο του Υπουργείου Οι¬ 
κονομικών - Γενικό Λογιστήριο του Κράτους - Διοικητικός 
Τομέας θησαυροφυλακίου και Προϋπολογισμού - Διεύ¬ 
θυνση 25η Κιν. Κεφ. Εγγ. Δαν. & Αξιών - Τμήμα Β'. 


γ. Τις δαπάνες που αναγράφονται στον Τακτικό Προϋ¬ 
πολογισμό οικονομικού έτους 1997, οι οποίες ανέρχονται 
στο συνολικό ποσό των δρχ. 13.186.686.000.000, απο¬ 
φασίζει: 

Ορίζει το ύψος των εγγυήσεων, που είναι δυνατόν να 
παρασχεθούν από το Ελληνικό Δημόσιο υπέρ Τραπεζών 
και λοιπών Χρηματοπιστωτικών Ιδρυμάτων, για την κά¬ 
λυψη δανείων, εγγυητικών επιστολών και πιστώσεων, που 
χορηγούν στους φορείς που αναφέρονταιστο άρθρο 1 του 
Ν. 2322/1995 εντός του οικονομικού έτους 1997, στο 
ποσό των δρχ. τριακοσίων ενενήντα πέντε δισεκατομμυ¬ 
ρίων (395,000.000.000). 

Η παρούσα Πράξη να δημοσιευθεϊ στην Εφημερίδα της 
Κυβερνήσεως. 

Ο Πρόεδρος Τα μέλη 

Ακριβές αντίγραφο 
Ο Γραμ. του Υπουργικού Συμβουλίου 
ΣΩΚΡΑΤΗΣ I. ΚΟΣΜΙΔΗΣ 


ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 


